**Επαναληπτικές ασκήσεις στη γλώσσα**

Θυμάμαι !!

Το **οριστικό άρθρο** ( **ο, η, το** ) φανερώνει ένα πρόσωπο, ζώο ή πράγμα γνωστό και συγκεκριμένο.

Το **αόριστο άρθρο** ( **ένας, μία-μια, ένα** ) φανερώνει ένα πρόσωπο ζώο ή πράγμα γενικό και αόριστο.

1.**Να συμπληρώσετε τα κενά των παρακάτω προτάσεων με της ή τις , τον ή των.**

Αφού ρύθμισαν και ….. τελευταίες λεπτομέρειες, ξεκίνησαν για το ταξίδι ……… επιστροφής.

Τα πρωτοσέλιδα …… εφημερίδων είχαν βασικό θέμα …… πόλεμο στη Μέση Ανατολή. Βρείτε στον χάρτη του βιβλίου …… λίμνες ……. περιοχής. Το κτήμα …… αδερφής ….. μαμάς μου με …… πολλές ελιές είναι τεράστιο. Όλοι οι δήμαρχοι ….. παραλιακών πόλεων μίλησαν για ….. καθαρισμό ….. ακτών.

Πρέπει να τηρούμε ….. Κώδικα Οδικής Κυκλοφορίας για την ασφάλεια ….. οδηγών και ….. πεζών.

2.**Να συμπληρώσετε το σωστό οριστικό ή αόριστο άρθρο που ταιριάζει.**

….. δασκάλα διορθώνει ….. τετράδια …… μαθητών. Μου αρέσει να κάθομαι σ…… μπαλκόνι και να ακούω …… ήχο …… κυμάτων. …… σπίτι τους είναι χτισμένο σε …… πλαγιά, κοντά σε ….. ξωκλήσι. …… άγνωστος άντρας ρωτούσε να μάθει για …… γείτονά μας. Συχνά θυμάμαι ….. ωραίες στιγμές ….. διακοπών. ….. τροχαία αφαίρεσε …… πινακίδες ….. αυτοκινήτων που πάρκαραν παράνομα. Αν χαθείς, ρώτησε ….. περαστικό να σου πει ….. δρόμο.

**Διαβάζω στο τετράδιο εργασιών της γλώσσας για το τελικό ν.**

3.**Να συμπληρώσετε το τελικό ν όπου χρειάζεται.**

Αν το… δεις, μη… ξεχάσεις να του δώσεις τη… τσάντα της γυναίκας του, που τη… βρήκα στο… διάδρομο του γραφείου μου.

Δε… μπορούμε να τη… βρούμε αυτή τη… κυρία. Τη… παίρνουμε τηλέφωνο από τη… Παρασκευή, αλλά δε… μας απαντάει κανείς.

Συνάντησα ένα… ψαρά και ένα… ναύτη στη… παραλία, που μου είπαν πως το… είδαν το… φίλο σου στο… σταθμό.

Μη… στενοχωριέσαι που έχασες στο… αγώνα από το… Γιώργο. Αυτό… κανείς δε… το… φτάνει. Είναι γρήγορος σα… λαγός.